На основу члана 68. Статута општине Владичин Хан (Службени гласник Пчињског округа број: 23/08 и 8/09 и „Службени гласник Града Врања“, број 11/2013), члана 30. Одлуке о Општинском већу општине Владичин Хан („Службени гласник Пчињског округа“, број 23/08) и члана 51. Пословника Општинског већа општине Владичин Хан („Службени гласник Града Врања“, број 40/13),на предлог Одељења за привреду и финанасије Општинске управе Општине Владичин Хан, Општинско веће Општине Владичин Хан, на седници одржаној дана 29.01.2016. године, донело је

**ОДЛУКУ**

**О УСВАЈАЊУ АКТИВНОСТИ УЧЕШЋА ГРАЂАНА У ПРОЦЕСУ**

**ИЗРАДЕ,ИЗВРШЕЊА И КОНТРОЛЕ БУЏЕТА**

**ОПШТИНЕ ВЛАДИЧИН ХАН**

**I**

Усваја се календар активности учешћа грађана у процесу израде, извршења и контроле буџета Општине Владичин Хан.

**II**

Календаром се дефинишу активности, медији, одговорна лица и рокови у којима се има остварити корелација са грађанима по сваком од буџетских сегмената из става 1. Ове Одлуке.

**III**

Календар активности учешћа грађана у процесу израде, извршења и контроле буџета Општине Владичин Хан у виду табеларног приказа представља саставни део ове Одлуке.

**IV**

Одлука ступа на снагу даном доношења.

**V**

Одлуку објавити на огласној табли Општинске Управе Општине Владичин Хан као и на интернет страници Општине Владичин Хан.

Одлуку доставити: Одељењу за привреду и финансије Општинске Управе Општине Владичин Хан и архиви ради евиденције.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-10/2-1/2016-01**

**За тачност отправка одговара**, **П Р Е Д С Е Д Н И К,**

**Марија Станојевић Бранислав Тошић**